Document ID: /roh_data/filtered/fineweb-2-filterrobots_roh.jsonl.gz/30703

«Il pass u la carta d'identitad digitala na tutgan betg en mauns dad interpresas privatas.» Cun quest slogan ha il comité da referendum lantschà il cumbat da votaziun davart la lescha dad E-ID.
Questa lescha vul commerzialisar per l'emprima giada certificats uffizials e laschar producir quests entras firmas privatas. Enstagl da biros da pass u chanzlias pudessan lura bancas ed assicuranzas administrar las datas da burgaisas e burgais.
Il stadi duai edir il pass digital
Cunter questa privatisaziun sa dosta ina allianza dad organisaziuns e partidas. Represchentants da las PS, dals Verds, da la PLD e da la PVL han il glindesdi discurrì davant las medias. Manada vegn la campagna da la Societad digitala e da l'uniun Public Beta.
Il comité pretenda ch'il stadi duai esser responsabel per l'identitad digitala, sco quai è il cas tar il pass sin palpiri. L'ediziun da documents d'identitad duaja restar en ils mauns dal stadi e tutgia sut controlla democratica, scriva il comité en ina communicaziun.
La votaziun davart la lescha da E-ID è ils 7 da mars 2021.
Ord l'archiv: